**A Répcelak belterület 86 számú főút melletti területének**

**komplex városképi fejlesztése**

**TOP-2.1.2-15-VS1-2016-00010**



**Kedvezményezett:** Répcelak Város Önkormányzata által

vezetett konzorcium

**Konzorciumi tag:** Vas Megyei Önkormányzati Hivatal

**Megítélt támogatás:** 151.318.324 Ft

**Támogatás mértéke:** 100%

**Megvalósítási időszak:** 2017.06.15 - 2018.12.15

**A projekt célja és rövid összefoglalása:**

Répcelak város Önkormányzata a hivatkozott közfeladatok vonatkozásában kiemelt feladatának tekinti a közparkok és egyéb közterületek kialakítása és fenntartása kapcsán meglévő zöldterületeinek fejlesztését, minőségi bővítését, továbbá a kereskedelmi/szolgáltató funkciójú terek megújítását, figyelemmel az idegenforgalmi szempontokra is. Az M86-os út megépülésével a város fő közlekedési tengelye áthelyeződik, a régi 86-os nyomvonala teher mentesül, ez által az út menti területek felértékelődhetnek a csökkenő zaj, rezgés és szaghatás miatt. A tervezett beruházással Répcelak belterület 86 számú fő út melletti területének komplex városképi fejlesztése történik meg a meglévő zöldterületek minőségi fejlesztésével, városi zöld felületek növelésével, klímatűrő növényzet telepítésével, a csapadékvíz összegyűjtésével és elvezetésével, továbbá a terület rendeltetésszerű használathoz szükséges utcabútorok beszerzésével. Továbbá a meglévő, állapotából következően alulhasznosított területeken a belvárosi területek közvetlen és közvetett kereskedelmi-szolgáltató funkciójának erősítése az alapinfrastruktúra megújításával: meglévő parkolók felújításával, buszöböl átépítésével, energiatakarékos közvilágítás kiépítésével.

A hozzávetőlegesen 0,5 hektáros területű akcióterület a 86-os számú fő út melletti területeket foglalja magába. Az akcióterület lakosságszáma: 141 személy. A területre elsősorban kereskedelmi, szolgáltató funkciójú épületek a jellemzőek.

OTÉK szerinti terület-felhasználási besorolás: gazdasági-kereskedelmi, szolgáltató, övezet. Rendezési terv szerint: GKSZ-001 jelű

A kereskedelmi/szolgáltató funkciójú tér megújítása a közvetlen és közvetett gazdaságélénkítést is szolgálja a környező vállalkozások elérhetőségének javításával, a kereskedelem és szolgáltatásfejlesztésével, melynek következménye a foglalkoztatottság várható növelése, vonzó, támogató befektetői környezet megteremtése.

A pályázat keretén belül az épületeken nem változtatunk, azok környezetét újítjuk meg funkciójuknak megfelelően. A terület városközponti jellege, és az üzletek jelenléte miatt nagyméretű közlekedő felületeket alakítanánk ki, mégis a tervezett állapot szerint a zöldfelületek minősége nagymértékben javul. A gyepfelületeket sok helyen talajtakaró cserjékkel váltjuk ki, sövényeket és virágágyakat létesítünk, valamint a Petőfi Sándor utcával párhuzamosan városképileg is meghatározó fasort telepítünk. A teraszok melletti kordonos fákkal további árnyékot biztosítunk. Az üzletsor mögötti parkoló szabályos kialakításával rendezett zöldfelületek jönnek létre, ahol cserjéket és fákat telepítünk. A háromszintes növényállomány kialakításával nemcsak a terület megjelenésén javítunk, hanem az üzletsor mikroklímáját is kedvezően befolyásoljuk.

Önállóan támogatható tevékenységek:

1. Zöld infrastruktúra hálózat keretében épített térelemek (padok, támfal) megvalósítása
2. A városi zöld infrastruktúra hálózat részeként a klímahatást is befolyásoló vízfelület (szökőkút) kialakítása
3. A projektterület zöldterületeinek megújítása
4. Kereskedelmi/szolgáltató tér és alkotórészei megújítása

Önállóan nem támogatható, választható tevékenységek:

1. Zöldterületek, park használatához szükséges utcabútorok beszerzése
2. A projekt területén energiatakarékos közvilágítás kialakítása, megújítása
3. A fejlesztésre kerülő, rekreációt szolgáló szabadtéri építmények (pl. szökőkút) kialakításához kapcsolódó szennyvízelvezetés, vízellátás felújítása, kiépítése
4. Belváros csapadékcsatorna rekonstrukció
5. Projekt területén belüli, a közlekedést biztosító önkormányzati út forgalomcsillapító megoldásokkal történő felújítása
6. A fejlesztésre kerülő úthoz kapcsolódóan a zöldterület használatát segítő, a zöld infrastruktúra hálózatba integrálódó közlekedési fejlesztések.